แบงก์แลนด์อวดกำไร หุ้นเข้าเทรดสนั่นวันนี้
LHBANK อวดกำไรปี 2553 จำนวน 408 ล้านบาทข่าวดีหุ้นเข้าซื้อขายวันนี้ ด้าน UIC เคาะราคาไอพีโอ 1.92 บาท
20 ส.ค. 2554

LHBANK อวดกำไรปี 2553 จำนวน 408 ล้านบาทข่าวดีหุ้นเข้าซื้อขายวันนี้ ด้าน UIC เคาะราคาไอพีโอ 1.92 บาท
นางศศิธร พงศธร กรรมการผู้จัดการบริษัท แอล เอช ไฟแนนซ์เชียล กรุ๊ป (LHBANK) เปิดเผยว่า ในปี 2553 บริษัทมีกำไรสุทธิ 408.12 ล้านบาท เพิ่มขึ้น 49.64% จากปี 2552 แต่กำไรต่อหุ้นกลับลดลงจาก 1.03 บาท เหลือเพียง 0.08 บาท 
ทั้งนี้ หุ้น LHBANK จะเข้าซื้อขายในตลาดหลักทรัพย์เป็นครั้งแรกในวันที่ 10 พ.ค.นี้ คาดว่าราคาหุ้นจะปรับตัวขึ้นสูงกว่าราคาไอพีโอที่ 1.40 บาท และจะส่งต่อเนื่องถึงราคาหุ้นผู้ถือหุ้นใหญ่ คือ บริษัท แลนด์ แอนด์ เฮ้าส์ (LH) และบริษัท ควอลิตี้เฮ้าส์ (QH) ด้วย
นายสมภพ กีระสุนทรพงษ์ กรรมการผู้อำนวยการ บริษัทหลัก ทรัพย์ (บล.) ฟินันเซีย ไซรัส กล่าวในฐานะผู้จัดการจำหน่ายและรับประกันการจำหน่ายหุ้นเพิ่มทุนของบริษัท บริษัท ยูเนี่ยน อินทราโก้ (UIC) ว่า UIC จะขายหุ้นไอพีโอจำนวน 52 ล้านหุ้น แบ่งขายจำนวน 39 ล้านหุ้น ที่ราคาหุ้นละ 1.92 บาท วันที่ 23-25พ.ค. และพร้อมเข้าซื้อขายในตลาดหลักทรัพย์เอ็ม เอ ไอ วันที่ 2 มิ.ย.นี้
“ราคาขายที่ 1.92 บาท พีอี 14.7 เท่า มีส่วนลดกว่า 20% จาก พี/อี ตลาดเอ็ม เอ ไอ เฉลี่ยย้อนหลังไป 3 เดือนที่ 18.24 เท่า”